
Αριθ. 39226 κλπ. (1) 

Ανάκτηση της Ελληνικής Ιθαγένειας από τον ΚΑΜΠΑ - Χουσεΐν Σαλή 
του Απτουραχήμ και άλλου ενός προσώπου. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 39.226/28.9.1989 απόφαση του Υπουργού Εσωτερι¬ 
κών που εκδόθηκε μετά από σύμφωνη γνωμοδότησή του Συμβουλίου 
Ιθαγένειας στη 1186 Συνεδρία του της 13.9.1989 ανέκτησε την Ελλη¬ 
νική Ιθαγένεια ο ΚΑΜΠΑ ΧΟΥΣΕΪΝ Σαλή του Απτουραχήμ, αφού με 
την εν λόγω απόφαση ανακλήθηκε η 53762/1971 απόφαση του 
Υπουργείου κατά το μέρος που αφαιρέθηκε από αυτόν η Ελληνική Ιθα¬ 
γένεια. 

Με την αριθ. 28.494 όμοια με την ίδιο παραπάνω ημερομηνία που 
εκδόθηκε μετά από σύμφωνη γνωμοδότηση του Συμβουλίου Ιθαγένειας 
στη 1186 Συνεδρία του της 13.9.1989 ανέκτησε την Ελληνική Ιθαγέ¬ 
νεια η ΑΧΜΕΤ Εμέλ του Νετζατή, αφού με την εν λόγω απόφαση ανα¬ 
κλήθηκε η 74046/5.10.1984 απόφαση του Υπουργείου κατά το μέ¬ 
ρος που αφαιρέθηκε από αυτή' η Ελληνική Ιθαγένεια. 

Αθήνα, 28 Σεπτεμβρίου 1989 ! 

Ο ΥΠΟΥΡΓΟΣ 

Ν. ΚΩΝΣΤΑΝΤΟΠΟΥΛΟΣ 
-- 

Αριθ, 56008 (2) 

Διαπιστωτική πράξη σύστασης μιας θέσης τεχνολόγου μηχανικού δομι¬ 
κών έργων στο Ν. Θεσσαλονίκης. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 20 παράγρ. 12-18 του Ν. 1735/1987 
(ΦΕΚ 195/Α/87) «Προσλήψεις στο δημόσιο τομέα, κοινωνικός έλεγ¬ 
χος στη δημόσια διοίκηση, πολιτικά δικαιώματα και άλλες διατάξεις». 

2. Την V - 1η/Φ.9.6.40/8081/5.6.1989 κοινή απόφαση των 
Υπουργών Προεδρίας της Κυβέρνησης, Εσωτερικών και Βιομηχανίας 
Ενέργειας και Τεχνολογίας για τη μεταφορά, ως πλεονάζοντος προσω¬ 
πικού, μιας υπαλλήλου με σχέση εργασίας ιδιωτικού δικαίου αορίστου 
χρόνου της ΔΕΠ - ΕΚΥ.Α.Ε., στο Υπουργείο Εσωτερικών. 

3. Την απόφαση 6910/20.1.1988 (ΦΕΚ 41/Β/2.2."88) του 
Υπουργού Εσωτερικών για τη μεταβίβαση εξουσίας υπογραφής με 
εντολή Υπουργού, διαπιστώνουμε: 

Τη σύσταση της κάτωθι προσωποπαγούς θέσης με σχέση εργασίας 
ιδιωτικού δικαίου αορίστου χρόνου, που καταργείται αυτοδίκαια μόλις 
κενωθεί με οποίοδήποτε τρόπο: 

Στη Διεύθυνση Εσωτερικών της Νομαρχίας Θεσσαλονίκης μια θέση 
τεχνολόγου μηχανικού δομικών έργων. 

II διαπιστωτική αυτή πράξη να δημοσιευθεί στην Εφημερίδα της Κυ¬ 
βερνήσεως. . 

Αθήνα, 26 Σεπτεμβρίου 1989 

Με εντολή Υπουργού 
Ο Γενικός Γραμματέας 
ΣΠ, ΚΑΒΟΥΝΙΔΗΣ 

-♦- 

Α Ρ ιΒ. Α.Π, 2963 (3) 

Αντικατάσταση μελών ΑΣΚΕ ΟΤΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Το Νόμο 1365/83 για την κοινωνικοποίηση των επιχειρήσεων 
δημόσιου χαρακτήρα ή κοινής ωφέλειας. 

β) Το άρθρο 3 παρ. 1 και 6 του Π.Δ. 58/85 για τη δομή, το ρόλο και 
τον τρόπο διοίκησης και λειτουργίας της κοινωνικοποιημένης επιχείρη¬ 
σης «Οργανισμός Τηλεπικοινωνιών Ελλάδος (ΟΤΕ)». 

γ) Τις κοινές υπουργικές αποφάσεις 544809/7.3.89, 62268/ 
6.4.89 και 66815/12.4.89 συγκρότησης της ΑΣΚΕ ΟΤΕ.. 

δ) Το αριθ. 589311/25.8.89 έγγραφο του προεδρείου της ΑΣΚΕ 
ΟΤΕ. 

ε) Την αριθ. 589310/24.8.89 παραίτηση μέλους της ΑΣΚΕ ΟΤΕ, 
αποφασίζουμε: 

Αντικαθιστούμε τον εκπρόσωπο των εργαζομένων στην ΑΣΚΕ ΟΤΕ 
Κων/νο Μαραβέλα, ύστερα από παραίτησή του, με το νόμιμο αναπλη¬ 
ρωτή του Χρήστο Ζαμπίρα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Σεπτεμβρίου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΓΙΩΡΓΟΣ ΣΟΥΦΛΙΑΣ ΝΙΚΟΛΑΟΣ ΓΚΕΛΕΣΤΑΘΗΣ 

-♦- 

Αριθ, 24499 (4) 

Τροποποίηση της Γ/20353/9.1.1989 απόφασης του Υπουργού Εθνι¬ 
κής Οικονομίας, για τη «Σύσταση και Συγκρότηση Περιφερειακής 
Γνωμοδοτικής Επιτροπής, σύμφωνα με το άρθρο 8 του Ν. 1262/ 
82, όπως ισχύει, στο Γραφείο Περιφερειακής Ανάπτυξης Καβάλας 
και καθορισμός της διαδικασίας λειτουργίας της». 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1262/82 «για την παροχή κινήτρων ενίσχυ¬ 
σης της Οικονομικής και Περιφερειακής Ανάπτυξης της χώρας και τρο¬ 
ποποίηση συναφών διατάξεων», όπως ισχύει και ειδικότερα τις διατά¬ 
ξεις των άρθρων 8 και 25 αυτού. 

2. Τις διατάξεις του Π.Δ. 545/88 «περί Οργανισμού του Υπουρ¬ 
γείου Εθνικής Οικονομίας». 

3. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

4. Το άρθρο 44 του Ν. 1731/87 «Ρυθμίσεις στην άμεση και έμμεση 
φορολογία και άλλες διατάξεις». 

5. Το Ν. 1622/1986 (ΦΕΚ 92/τ. Α/14.7.1986) «Τοπική Αυτο¬ 
διοίκηση Περιφερειακή Ανάπτυξη και Δημοκρατικός Προγραμματι¬ 
σμός» και ειδικότερα το άρθρο 68 αυτού. 

6. Το Π.Δ. 51/1987 (ΦΕΚ 26/τ. Α/6.3.1987) «Καθορισμός των 
Περιφερειών της χώρας για το σχεδίασμά, προγραμματισμό και συντο¬ 
νισμό της Περιφερειακής Ανάπτυξης». 

7. Την απόφαση Γ/4973/16.11.87 του Υπουργού Εθνικής Οικο¬ 
νομίας εκχώρηση δικαιώματος υπογραφής αποφάσεων υπαγωγής 
επενδύσεων στο Ν. 1262/82 (και τροποποιητικών αυτών) στους Γενι¬ 
κούς Γραμματείς Περιφερειών και στο Διοικητή της Αγροτικής Τράπε¬ 


ζας και αποκέντρωση της εκταμίευσης της επιχορήγησης», όπως 
ισχύει. ι 

9. Τις υπηρεσιακές ανάγκες. 

10. Το από 8.8.1989 ΤΕΛΕΧ της Νομαρχίας Καβάλας, αποφασί¬ 
ζουμε: 

ΑΡΘΡΟ 1 

1. Αντικαθιστούμε το υπ’ αρ. 1 μέλος και Πρόεδρο καθώς και το υπ’ 
αρ. 2 μέλος του άρθρου 6 της Γ/20353/9.1.1989 απόφασής μας, ως 
εξής: 

ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΚΑΒΑΛΑΣ 

1. ΜΑΙΡΗ ΠΕΛΟΠΙΔΑ, Διευθύντρια Εσωτερικών Νομαρχίας Κα¬ 
βάλας μέλος και Πρόεδρος με αναπληρωτή τον ΚΩΝ/ΝΟ ΝΤΟΡΛΗ, 
προϊστάμενο τμ. Διοίκησης, Δ/νσης Εσωτερικών. 

2. ΝΙΚΟΛΑΟΣ ΜΠΟΜΠΟΛΙΑΣ, Προϊστάμενος του Γραφείου Πε¬ 
ριφερειακής Ανάπτυξης Καβάλας, με αναπληρωτή το ΣΤΕΡΓΙΟ ΒΑΣΙ¬ 
ΛΕΙΟΥ, αναπληρωτή Προϊστάμενο. 

ΑΡΘΡΟ 2 

1. Κατά τα λοιπά ισχύουν οι διατάξεις της Γ/20353/9.1.1989 
απόφασής μας όπως τροποποιήθηκε. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-+- 

Αριθ. 24780 (5) 

Τροποποίηση της Γ/3697/25.2.1988 απόφασης Υπουργού Εθν. Οι¬ 
κονομίας για την «Ανασύσταση και ανασυγκρότηση Περιφερειακών 

Γνωμοδοτικών Επιτροπών, σύμφωνα με το άρθρο 8 του Ν. 1262/ 

82, όπως τροποποιήθηκε και ισχύει, και καθορισμός της διαδικα¬ 
σίας λειτουργίας τους», όπως τροποποιήθηκε. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1262/82 «Για την παροχή κινήτρων ενίσχυ- 
σης της Οικονομικής και Περιφεριακής Ανάπτυξης της χώρας και τρο¬ 
ποποίηση συναφών διατάξεων», όπως ισχύει και ειδικότερα τις διατά¬ 
ξεις των άρθρων 8 και 25 αυτού. 

2. Τις διατάξεις του Π.Δ. 545/88 «Περί Οργανισμού του Υπουρ¬ 
γείου Εθνικής Οικονομίας». 

3. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

4. Το άρθρο 44 του Ν. 1731/87 «Ρυθμίσεις στην άμεση και έμμεση 
φορολογία και άλλες διατάξεις». 

5. Το Ν. 1622/1986 (ΦΕΚ 92/τ.Α/14.7.1986) «Τοπική Αυτο¬ 
διοίκηση Περιφεριακή Ανάπτυξη και Δημοκρατικός Προγραμματισμός» 
και ειδικότερα το άρθρο 68 αυτού. 

6. Το Π.Δ. 51/1987 (ΦΕΚ 26/τ.Α/6.3.1987) «Καθορισμός των 
Περιφερειών της χώρας για το σχεδίασμά, προγραμματισμό και συντο¬ 
νισμό της Περιφερειακής Ανάπτυξης». 

7. Το Π.Δ. 333/8.7.198.8 (ΦΕΚ 154/Α/13.7.1988) Αναδιάρ¬ 
θρωση και σύσταση νέων Δ/σεων Περιφερειακής Ανάπτυξης του 
Υπουργείου Εθνικής Οικονομίας. 

8. Την απόφαση ΙΕ/4973/16.11.87 του Υπουργού Εθνικής Οικο¬ 
νομίας «εκχώρηση δικαιώματος υπογραφής αποφάσεων υπαγωγής 
επενδύσεων'στο Ν. 1262/82 (και τροποποιητικών αυτών) στους Γενι¬ 
κούς Γραμματείς Περιφερειών και στον Διοικητή της Αγροτικής Τράπε¬ 
ζας και αποκέντρωση της εκταμίευσης της επιχορήγησης», όπως 
ισχύει. 

9. Την απόφαση Γ/3697/25.2.1988 του Υπουργού Εθνικής Οικο¬ 
νομίας, για την «Ανασύσταση και Ανασυγκρότηση Περιφερειακών Γνω¬ 
μοδοτικών Επιτροπών, σύμφωνα με το άρθρο 8 του Ν. 1262/82, όπως 

ισχύει και καθορισμός της διαδικασίας λειτουργίας τους». 

10. Τις υπηρεσιακές ανάγκες. 

11. Το από 8.9.1989 ΤΕΕΕΕΑΧ του Γραφείου Περιφερειακής Ανά¬ 
πτυξης Δωδεκάνησου, αποφασίζουμε: 

Άρθρο 4 

1. Αντικαθιστούμε την παρ. ΙΑ του 'άρθρου 7 τής Γ/3697/ 
25.2.1988 απόφασής μας, όπως τροποποιήθηκε και ορίζουμε Πρόεδρο 
και Μέλη τους εξής: 

ΙΑ. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΔΩΔΕΚΑ¬ 
ΝΗΣΟΥ 

1. ΝΟΡΑ ΑΠΕΡΓΗ - ΣΥΛΛΙΝΓΚΕΡ, Νομάρχης Δωδ/σου, Πρόε¬ 
δρος με αναπληρωτή το νόμιμο αναπληρωτή της. 

2. ΠΕΡΣΕΦΟΝ1Ι ΦΩΚΙΑΛΗ - ΤΣΟΛΑΚΙΔΟΥ, Εκπρόσωπος του 
ΥΠΕΘΟ με αναπληρωτή τον ΠΑΝΑΓΙΩΤΗ ΜΙΣΑΗΛΙΔΗ, της ίδιας 
Υπηρεσίας. 

3. ΜΑΡΚΟΣ ΛΕΓΑΚΗΣ, Εκπρόσωπος του ΤΕΕ, με αναπληρωτή 
το ΝΙΚΟΛΑΟ ΝΙΚΟΛΑΟΥ. 

4. ΦΙΑΛΗΣ ΤΡΙΑΝΤΑΦΥΛΛΟΥ, Οικονομολόγος, ειδικός επί επεν¬ 
δύσεων, με αναπληρωτή το ΔΙΑΜΑΝΤΗ ΔΙΑΜΑΝΤΗ, οικονομο¬ 
λόγο. 

5. ΝΙΚΟΛΑΟΣ ΓΡΥΛΛΗΣ, Εκπρόσωπος της Δ/νσης Γεωργίας, με 
αναπληρωτή το ΜΙΧΑΗΛ ΧΑΡΑΛΑΜΠΟΥΣ της ίδιας Υπηρεσίας. 

6. ΠΑΝΑΓΙΩΤΗΣ ΚΥΡΙΑΚΟΥΛΗΣ, Εκπρόσωπος της Αγροτικής 
Τράπεζας της Ελλάδος, με αναπληρώτρια την ΑΝΘΟΥΛΑ ΧΑΤΖΗ- 
ΓΡΗΓΟΡΙΟΥ της ίδιας Τράπεζας. 

7. ΔΗΜΗΤΡΙΟΣ ΔΗΜΗΤΡΙΑΔΗΣ, Εκπρόσωπος του Εμπορικού 
και Βιομηχανικού Επιμελητηρίου Δωδ/σου με αναπληρωτή το ΜΑ¬ 
ΝΩΛΗ ΤΣΑΛΑΧΟΥΡΗ του ίδιου Επιμελητηρίου. 

8. ΚΩΝ/ΝΟΣ ΝΤΟΥΒΗΣ, Εκπρόσωπος της Ομοσπονδίας Βιοτε- 
χνών και Επαγγελματιών Δωδ/σου, με αναπληρωτή το ΓΕΩΡΓΙΟ 
ΣΠΑΝΌ της ίδιας Ομοσπονδίας. 

9. ΙΩΑΝΝΗΣ ΘΩΜΑΪΔΗΣ, Εκπρόσωπος του ΕΟΤ, με αναπλη¬ 
ρωτή τον ΑΓΑΠΗΤΟ ΞΑΝΘΗ επίσης του ΕΟΤ. 

10. ΣΑΒΒΑΣ ΚΑΡΑΓΙΑΝΝΗΣ, Εκπρόσωπος της ΔΕΔΚ Δωδ/σου 
με αναπληρωτή το ΓΙΑΝΝΗ ΜΑΡ1ΕΤΤΗ. 

11. ΜΟΣΧΟΓΙΑΝΝΗΣ ΔΗΜΗΤΡΗΣ, Εκπρόσωπος του Ε.Κ.Ρ., με 
αναπληρωτή το ΦΙΛΗΜΩΝΑ ΠΑΠΑΔΗΜΗΤΡΙΟΥ. 

12. ΜΑΝΩΛΗΣ ΚΟΥΚΟΥΛΑΣ, Εκπρόσωπος της Εθνικής Τράπε¬ 
ζας με αναπληρωτή το ΓΕΩΡΓΙΟ ΠΑΝΩΡΙΟ και τον ΕΜΜΑΝΟΥΗΛ 
ΚΑΡΥΔΑΚΗ της ίδιας Τράπεζας. 

13. ΜΙΧΑΗΛ ΣΑΧΙΝΗΣ, Εκπρόσωπος της Εμπορικής Τράπεζας 
με αναπληρωτή τον ΕΥΑΓΓΕΛΟ ΜΟΥΤΑΦΗ της ίδιας Τράπεζας. 

Γραμματέας της Επιτροπής ορίζεται η ΠΑΡΑΣΚΕΥΗ ΧΑΤΖΗΝΙ- 
ΚΗΤΑ, υπάλληλος του Γ.Π.Α. Δωδ/σου, με αναπληρώτρια βοηθό την 
ΕΛΕΝΗ ΜΥΡΙΣΗ, υπάλληλο της ίδιας Υπηρεσίας. 

ΑΡΘΡΟ 2 

1. Κατά τα λοιπά ισχύουν οι διατάξεις της Γ/3697/25.2.1988 
απόφασής μας. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Σεπτεμβρίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


Αριθ. 2076218/8753/0022 (6) 

Καθορισμός των όρων και προϋποθέσεων κατάληψης της θέσης του 

Υποδιοικητή της Υ.Π.Α. από Συνταξιούχο του Δημοσίου Τομέα, κα¬ 
θώς και καθορισμός ποσοστού επί των αποδοχών της θέσης αυτής. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το Ν.Δ. 714/70, άρθρο 12, «περί ιδρύσέως Δ/νσεως Εναερίων 
Μεταφορών παρά τω Υπουργείω Συγκοινωνιών και Οργανώοεως της 
Υπηρεσίας Πολιτικής Αεροπορίας», όπως τροποποιήθηκε με το Ν. 
1340/83. 

2. Το Π.Δ. 56/89, «περί του Οργανισμού της Υπηρεσίας Πολιτικής 
Αεροπορίας». 

3. Το Ν. 1256/89, «άρθρο 1, παράγρ. 4 και άρθρο 6 παράγρ. 1), 
όπως συμπληρώθηκε και τροποποιήθηκε με τους Ν. 1400/83 και Ν. 
1326/83 για την πολυθεσία, την πολυαπασχόληση και την καθιέρωση 
ανωτάτου ορίου απολαβών στο Δημόσιο Τομέα. 

4. Τη με αριθ. 2070646/8062/0022/7.9.1989 απόφαση περί 
καθορισμού των αποδοχών της θέσης του Υποδιοικητή της Υπηρεσίας 
Πολιτικής Αεροπορίας (ΥΠΑ). 

5. Το άρθρο 9 παρ. 3 (τελευτ. εδάφιο) του Ν. 1835/1989 (ΦΕΚ 
76), αποφασίζουμε: 

1. Επιτρέπουμε την κατάληψη της θέσης του Υποδιοικητή της Υπη¬ 
ρεσίας Πολιτικής Αεροπορίας από Συνταξιούχο του Δημοσίου Τομέα, 
εφόσον κέκτηται τα προσόντα και πληροί τις προϋποθέσεις που προβλέ- 
πονται από τις διατάξεις του Ν.Δ. 714/70, άρθρο 12. 

2. Καθορίζουμε τις αποδοχές της παραπάνω θέσης σε ποσοστό 90 % 
επί των αποδοχών της θέσης του Υποδιοικητή της Υπηρεσίας Πολιτι¬ 
κής Αεροπορίας όπως έχουν καθοριστεί με την απόφαση που μνημονεύ¬ 
εται στην παράγρ. 4 του σκεπτικού της παρούσας. 

3. Η απόφαση αυτή ισχύει από 12 Ιουλίου 1989. 

Η απόφαση αυτή να δημοσιευθεί στην Εφημερίδα τής Κυβερνήσεως. 

Αθήνα, 26 Σεπτεμβρίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΘ. ΚΑΝΕΛΛΟΠΟΥΛΟΣ Α. ΣΑΜΑΡΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ν 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
- Ψ- 

Αριθ. 2073459/Α 6986/0024 (7) 

Ανάθεση της διαχείρισης του Κρατικού Παιδικού Σταθμού Αγίου Θωμά 
Βοιωτίας στην Τράπεζα της Ελλάδας. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 

προσώπων, από την Τράπεζα της Ελλάδας». / 

2. Το από 7.10.1958 Β. Δ/γμα (ΦΕΚ Α 175/24.10.1958) «Τρο¬ 
ποποίηση του από 20.1.1932 Π. Δ/τος». 

3. Το ΓΙ. Δ/γμα αριθ. 221/89 (ΦΕΚ 103/Α/26.4.89) «Ίδρυση, 
μεταφορά, μετωνομασία και μετατροπή Κρατικών Παιδικών Σταθμών 
και Κρατικών Βρεφονηπιακών Σταθμών - Κατάργηση και ίδρυση βρε¬ 
φικών τμημάτων - Δυναμικότητα και σύνθεση προσωπικού Κρατικών 
Παιδικών Σταθμών». 

4. Το έγγραφο της Τράπεζας της Ελλάδας αριθμ. 47805/ 
19.9.89. 

5. Την απόφαση του Υπουργού των Οικονομικών αριθ. 1094248/ 
2162/0006/31.8.1989 (ΦΕΚ 665/Β/6.9.1989) «Μεταβίβαση της 
Εξουσίας να υπογράφουν με εντολή Υπουργού, στόν Γεν. Γραμματέα, 
στους Ειδικούς Γραμματείς, στους Προϊσταμένους Δ/νσεων, Τμημά¬ 
των κ.λπ», αποφασίζουμε: 

Η ταμειακή διαχείριση του Κρατικού Παιδικού Σταθμού Αγίου 
Θωμά Βοιωτίας ν’ ασκείται από την Τράπεζα της Ελλάδας, σύμφωνα 

με τις διατάξεις του από 20.1.1932 Π.Δ/τος «Διαχείριση νομικών προ¬ 
σώπων από την Τράπεζα της Ελλάδας», όπως αυτό τροποποιήθηκε με 
το από 7.10.1^958 Β.Δ/γμα. 

Το ανωτέρω νομικό πρόσωπο θα εξυπηρετείται από τον Πράκτορα 
της Τραπέζης της Ελλάδος που εδρεύει στη Δημόσια Οικονομική Υπη¬ 
ρεσία (ΔΟΥ) θηβών. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 25 Σεπτεμβρίου 1989 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΑΪΣΚΑΚΗΣ 
-♦- 

Αριθ. 349161 (8) 

Συμπλήρωση της απόφασης του Υπουργού Γεωργίας αρ. 340576 της 
1 Σεπτεμβρίου 1989 «Περί καθορισμού προϋποθέσεως χρησιμοποί¬ 
ησης της ένδειξης «Μακεδονικός Τοπικός Οίνος» ως περιγραφικού 
στοιχείου Οίνων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1) Τις διατάξεις:. 

α) Του Ν.Δ/τος 243/1969 «Περί Βελτιώσεως και Προστασίας της 
αμπελουργικής παραγωγής», όπως τροποποιήθηκε με το Ν. 427/ 
1976 «Περί αντικαταστάσεως συμπληρώσεως και καταργήσεως ενίων 
διατάξεων του Ν. Δ/τος 243/1969» και ιδιαίτερα τις διατάξεις των 
άρθρων 4 και 5 αυτού. 

β) Τον Ν. 992/1979 «περί οργανώσεως των διοικητικών υπηρε¬ 
σιών δια την εφαρμογή της συνθήκης Προσχωρήσεως της Ελλάδος εις 
τας Ευρωπαϊκάς Κοινότητας και ρυθμίσεως συναφών θεσμικών και ορ¬ 
γανωτικών 1 θεμάτων και ιδιαίτερα το άρθρο 22 αυτού* καθώς και των 
Ν. 1338/1983 «Περί εφαρμογής του Κοινοτικού δικαίου» και 1440/ 
1984 

γ) Του άρθρου 721 του Κανονισμού (ΕΟΚ) αριθμ. 822/87 «για την 
Κοινή Οργάνωση της Αμπελοοινικής αγοράς» 

δ) Του Κανονισμού (ΕΟΚ) αρθ. 2392/89 «περί των γενικών κανό¬ 
νων για την περιγραφή και την παρουσίαση οίνων και γλευκών σταφύ- 
λης» 

ε) Του κανονισμού (ΕΟΚ) αριθμ. 997/81 «περί των λεπτομερειών 
εφαρμογής για τον χαρακτηρισμό και την παρουσίαση οίνων και γλευ¬ 
κών σταφυλής». 

στ) Της κοινής Υπουργικής απόφασης αριθ. 267753/1899/ 
8.3.1988 «γενικοί Κανόνες χρήσης του όρου «Τοπικός οίνος ως περι¬ 
γραφικού στοιχείου επιτραπέζιων Οίνων». 

2) Σχετική αίτηση ενδιαφερόμενον φορέα για την παραγωγή και διά¬ 
θεση στην κατανάλωση οίνων με την περιγραφική ένδειξη «Μακεδονι¬ 
κός Τοπικός Οίνος». 

3) Την γνωμοδότηση της ΚΕΠΟ αριθ. 25/23.8.89 για το ανωτέρω 
αίτημα. 

. 4) Την ανάγκη να καθορισθούν οι λεπτομέρειες παραγωγής των οί¬ 
νων που δύνανται να περιγράφονται με την ένδειξη «Μακεδονικός Τοπι¬ 
κός Οίνος», αποφασίζουμε: 

Η απόφαση 340576/89 «Περί καθορισμού προϋποθέσεων χρησιμο- 
ποιήσεως της ένδειξης «Μακεδονικός Τοπικός Οίνος» ως περιγραφικών 
στοιχείων οίνων ΦΕΚ 694/15.9.89, συμπληρώνεται ως εξής: 

1) Στην παραγρ. 3 προστίθεται η περίπτωση γ) ώς κάτωθι: 

γ) Οι επιτραπέζιοι οίνοι που προέρχονται από ανάμειξη τοπικών οί¬ 
νων της ανωτέρω περίπτωσης α), εφόσον η ανάμειξη γίνεται στο Μακε¬ 
δονικό χώρο». 

2) Η τελευταία σειρά μετά τη λέξη «Πλαγιές Μελίτωνα» της περί¬ 
πτωσης γ) της παραγρ. 4 αντικαθίσταται ως εξής: 

«με την προϋπόθεση ότι το ποσοστό συμμετοχής οίνων από τις ανωτέρω 
ποικιλίες δεν υπερβαίνει το 70% (κατ’ όγκο)». 

3) Στην παραγρ. 4 προστίθεται η περίπτωση δ) ως κάτωθι: 

«δ) Οι επιτραπέζιοι οίνοι που παράγονται από συνοινοποίηση σταφυ- 
λιών ή γλευκών περιοχών παραγωγής τοπικών οίνων της ανωτέρω πε¬ 


ρίπτωσης α) και σταφυλιών από τις ποικιλίες Ξινόμαυρο (από της ζώνη 
παραγωγής ΟΠΑΠ «Αμύνταιο», «Νάουσα», και «Γουμένισσα») Νεγκό- 
σκα (από τη ζώνη παραγωγής οίνων ΟΠΑΠ «Γουμένισσα»), καθώς και 
από τις ποικιλίες Λημνιό, ΟΑϋΕΗΝΕΤ ΕΚΑΝΟ ΟΑΒΕΒΝΕΤ 5Αϋ- 
ΝΙΟΝΟΝ (από τη ζώνη παραγωγής οίνων ΟΠΑΠ «Πλαγιές Μελί¬ 
τωνα»), με την προϋπόθεση ότι τα σταφύλια από τις ανωτέρω ποικιλίες 
δεν υπερβαίνουν το 70%». 

4) Οι περιπτώσεις «δ» και «ε» γίνονται «ε» και «στ» αντίστοιχα. 

5) Στην περίπτωση ε) της παραγρ. 4 δεύτερο στοίχο, η περίπτωση 
«β)» αντικαθίσταται από την περίπτωση «δ)». 

II απόφαση αυτή να δημοσιευθεί στην Εφημερίδα της Κυβερνή- 
σεως. __ 

Αθήνα, 2 Οκτωβρίου 1989 

Ο ΥΠΟΥΡΓΟΣ 

ΣΤΑΥΡΟΣ ΔΗ ΜΑΣ 
- φ - 

Αριθ. Φ50/2321 (9) 

Υπαγωγή στα βαριά και ανθυγιεινά επαγγέλματα κατηγοριών τεχνι¬ 
κών της ΔΕΗ. 

Ο ΥΠΟΥΡΓΟΣ 

ΥΓΕΙΑΣ ΠΡΟΙΜΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 3 του άρθρου 1 του Ν. 944/1979. 

2. Τις διατάξεις της παρ. 9 του άρθρου 2 του Π.Δ/τος 231/86. 

3. Τις διατάξεις των άρθρων 23 παρ. 1 στοιχ. στ, 24 παρ. 1 και παρ. 
2 στοιχ. γ, 26 παρ. 1 και 27 παρ. 1 στοιχ. δ του Ν. 1558/1985 «Κυ¬ 
βέρνηση και Κυβερνητικά Όργανα» (Α 137). 

4. Τις διατάξεις της παρ. 5 του άρθρου 14 του Π. Δ/τος 105/1988 
«Οργανισμός της Γενικής Γραμματείας Κοινωνικών Ασφαλίσεων του 
Υπουργείου Υγείας, Πρόνοιας και Κοιν. Ασφαλίσεων (Α 46). 

5. Τις διατάξεις του Π. Δ/τος 421/89 «Διορισμός Υπουργών και 
Αναπληρωτών Υπουργών» (Α 180). 

6. Την αρ. 86/11/12.9.89 πρόταση του Συμβουλίου Ασφαλίσεως 
Προσωπικού ΔΕΗ. 

7. Τη σύμφωνη γνώμη του Συμβουλίου Κρίσεως Βαρέων και Ανθυ¬ 
γιεινών Επαγγελμάτων (ΣΚΒΑΕ), που διατυπώθηκε κατά τις 4/13- 
11.84 και 5/20-11-84 συνεδριάσεις του, αποφασίζουμε: 

1. Στα ιδιαιτέρως βαρέα και ανθυγιεινά επαγγέλματα για την εφαρ¬ 
μογής των διατάξεων της παραγράφου 3 του άρθρου 8 του Ν. 4491/ 
1966, υπάγονται και οι ακόλουθες εργασίες και ειδικότητες ασφαλισμέ¬ 
νων της ΔΕΗ: 

Α. Οι τεχνικοί κατηγορίας Τ4 που απασχολούνται στους Λιγνιτικούς 
Πετρελαϊκούς, Υπόγειους Υδροηλεκτρικούς και Αυτόνομους Σταθμούς 
Παραγωγής και τα Λιγνιτωρυχεία της ΔΕΗ με τις ειδικότητες: 

α) Τ4/Β-Ηλεκτροτεχνικοί Σταθμών 

β) Τ4/Γ-Ηλεκτροτεχνικοί Εγκαταστάσεων και Εξοπλισμού. 

γ) Από την ειδικότητα Τ4/Ζ Τεχνικοί Δομικών Έργων οι απασχο¬ 
λούμενοι ως ξυλουργοί και υδραυλικοί 

Β. Οι μισθωτοί της κατηγορίας Τ3 που απασχολούνται στους ίδιους 
πιο πάνω Σταθμούς και Λιγνιτωρυχεία της ΔΕΗ με την ειδικότητα Τ3/ 
Δ-Τεχνολόγοι Ραδιοηλεκτρολόγοι και Ηλεκτρονικοί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Σεπτεμβρίου 1989 

Ο ΥΠΟΥΡΓΟΣ 

ΜΙΛΤ. ΕΒΕΡΤ 

Αριθ. 26335 (10) 

Συγκρότηση Εκτελεστικής Επιτροπής Πανευρωπαϊκών Αγώνων Στί¬ 
βου Εφήβων - Νεανίδων 1991. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1) α. Του Α.Ν. 397/68 «περί επανασυστάσεως της Γενικής Γραμ¬ 
ματείας Αθλητισμού κ.λπ.». 

β. Του Ν'. 1558/85 «Κυβέρνηση και Κυβερνητικά Όργανα», 
γ. Του Ν. 1566/85 «Δομή και λειτουργία πρωτοβάθμιας και Δευτε¬ 
ροβάθμιας εκπαίδευσης και άλλες διατάξεις». 

2) Την υπ’ αριθμό 21444/19.7.89 απόφαση του Υπουργού Πολιτι¬ 
σμού «Μεταβίβαση αρμοδιοτήτων στον Γ.Γ.Α.». 

3) Την ανάγκη συντονισμού των ενεργειών που απαιτούνται για την 
προετοιμασία της χώρας μας για τη διενέργεια των Πανευρωπαϊκών 
Αγώνων Στίβου Εφήβων - Νεανίδων 1991, αποφασίζουμε: 

1) Συγκροτούμε Εκτελεστική Επιτροπή αποτελούμενη από τους: 

1) Μολυβά Στράτο, Πρόεδρο. 

2) Κοσμόπουλο Ντίνο, Αντ/δρο - Δήμαρχο Θεσ/νίκης. 

3) Γραμματικόπουλο, Κ. Γραμματέα. 

4) Καμπίτση Χρήστο, Δ/ντή. 

5) Ζάννα Ευστ. Εκπρόσωπο Γ.Γ.Α. Δ/ντής Αγων. Αθλητισμού. 

6) Πουτσίκης Μιχ., Μέλος - Β’ Αντι/δρο ΣΕΓΑΣ. 

7) Τασούλα Τάσο, Μέλος Έφορο ΣΕΓΑΣ. 
θ) Λαζαρίδη Χάρη, Μέλος Δ.Σ. ΣΕΓΑΣ. 

9) Παπαμιχαήλ Πτολ., πρόεδρο Τ.Ε. Θεσ/κης. 

10) Φαφούτη Στάθη, Τεχνικό Σύμβουλο. 

11) Παπαδημητρίου Βασίλη, τεχνικό αγώνων, 

12) Κιάκο Νίκο, τεχνικό ανάπτυξης. 

13) Τσίτσιλη Γιώργο, τεχνικό σύμβουλο. 

2) Κάθε λεπτομέρεια σχετικά με την λειτουργία της Εκτελεστικής 
Επιτροπής θα ρυθμίζεται με απόφαση του Γ.Γ.Α. 

Οικονομικός Υπόλογος ορίζεται ο Δ. Μπλούνας υπάλληλος της 
Γ.Γ.Α. 

Η παρούσα να δημόσιευθεί στην Εφημερίδα της Κυβερνήσεως. 

- Αθήνα, 28 Σεπτεμβρίου 1989 

Με εντολή Υπουργού 
Ο Γενικός Γραμματέας 
ΚΥΡΙΑΚΟΣ ΒΙΡΒΙΔΑΚΗΣ 

-ψ- 

Αριθ. 65748/2869/β (11) 

Καθορισμός αποδοχών του Ειδικού Γραμματέα του Διοικητικού Τομέα 
Περ/ντος του Υπουργείου Περ/ντος, Χωροταξίας και Δημοσίων 
Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΙΜΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την αριθ. 52918/12086/α/13.7.89 απόφαση διορισμού του 
Ζερεφού Χρήστου, Καθηγητή του Πανεπιστημίου στο Α.Π.Θ., σε θέση 
μετακλητού Ειδικού Γραμματέα. 

2. Τις διατάξεις των άρθρ. 13 παράγρ. 9 και άρθρ. 17 παράγρ. β' 
του Ν. 1268/82 «για τη δομή και λειτουργία των Α.Ε.Ι.» όπως συ¬ 
μπληρώθηκε με την παράγρ. 6 του άρθρου 48 του Ν. 1404/83. 

3. Το αριθ. 459/83 Π.Δ. (ΦΕΚ 175/Α/83). 

4. Τα αριθ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

5. Τις διατάξεις του άρθρ. 9 παρ. 3 του Ν. 1835/89 (ΦΕΚ 76/Λ/ 
89). 

6. Το αριθ. Γ.74α/20.9.89 έγγραφο του Α.Π.Θ. με το οποίο χορη¬ 
γείται άδεια απουσίας μιας ημέρας στον Ζερεφό από το Πρυτανικό Συμ¬ 
βούλιο, αποφασίζουμε: 

Ορίζουμε όπως ο Ζερεφός Χρήστος, Καθηγητής Πανεπιστημίου 
λαμβάνει το σύνολο των ακαθάριστων αποδοχών της α' θέσης του ως 
βέλος Δ.Ε.Π., και τα 3/4 του συνόλου των ακαθάριστων αποδοχών της 
β’ θέσης με την προϋπόθεση ότι το σύνολο των καθαρών αποδοχών του 


και από τις δύο θέσεις δεν μπορεί να υπερβεί το καθοριζόμενο στην πα¬ 
ράγρ. 1 του άρθρ. 6 του Ν. 1256/82 ανώτατο όριο απολαβών. 

Η απόφαση αυτή να δημόσιευθεί στην Εφημερίδα της Κυβερνήσεως. 

Αθήνα, 2 Οκτωβρίου 1989 

Ο ΥΠΟΥΡΓΟΣ 

Σ. ΚΟΥΒΕΛΑΣ 

-♦- 

Αριθ. Β1/Α/33227/3604 - (12) 

Έγκριση ίδρυσης και λειτουργίας Κοινοτικού ελικοδρομίου Κύθνου. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: α) Του Ν.Δ. 714/70 «περί ιδρύσεως ΔΕΜ και Ορ- 
γανώσεως Υ.Π.Α.» όπως τροποποιήθηκε με τον Ν.1340/83. 

β) Του Β.Δ. 313/1966 «περί Κανονισμού τεχνικής εκμετάλλευσης 
ελικοπτέρων», όπως τροποποιήθηκε και συμπληρώθηκε μεταγενέ¬ 
στερα. 

γ) Του από 7.8.31 Π.Δ. «περί Κ.Ε.Κ.». 

δ) Των Κανόνων Εναερίου Κυκλοφορίας Β.Δ.170/1969, όπως τρο¬ 
ποποιήθηκε με το Β.Δ. 61/1972. 

ε) Τον Ν. 1815/1988 «περί Κύρωσης του Κώδικα Αεροπορικού Δι¬ 
καίου». 

2. Το με αριθ. Πρωτ. 2369/6.4.89 έγγραφο του Υπουργείου Αι¬ 
γαίου περί λειτουργίας ελικοδρομίων σε Νομούς της Περιφέρειας του εν 
λόγω Υπουργείου. 

3. Την από 9.6.89 έκθεση τελικού ελέγχου καταλληλότητας κατα- 
σκευασθέντος ελικοδρομίου στην Κύθνο της με Α’ βαθμό Κλάδου ΠΕΙ 
Ε. Ανδριοπούλου, αποφασίζουμε: 

1. Εγκρίνουμε την ίδρυση και λειτουργία Κοινοτικού Ελικοδρομίου 

που βρίσκεται στην νήσο Κύθνο με τα πιο κάτω βασικά στοιχεία ελικο¬ 
δρομίου: . 

α. θέση: 2 χιλιόμετρα βόρειο - ανατολικά της χώρας της Κύθνου. 

β. Συντεταγμένες: 37° 25'52’’Βόρειο, 24° 25 45 Ανατολικό. 

γ. Υψόμετρο: 100 μέτρα περίπου από τη μέση στάθμη Θάλασσας. 

δ. Περιοχή προσγείωσης - απογείωσης: Κυκλική με διάμετρο 35 μέ¬ 
τρων κατασκευασμένη από σκυρόδεμα, περιβαλόμενη από ζώνη ασφα¬ 
λείας πλάτους 15 μέτρων από συμπιεσμένο χώμα. 

ε. Ίχνη: Υπάρχουν δύο ίχνη προσέγγισης, το ένα από Βορρά και το 
άλλο από Νότο, απαλλαγμένα εμποδίων. 

στ. Φωτισμός: Πλευρικός, προσέγγισης και ανεμουρίου. 

2. Το Ελικοδρόμιο ανήκει στην ιδιοκτησία του Δημοσίου και παρα- 
γωρήθηκε για χρήση στην Κοινότητα Κύθνου προκειμένου να χρησιμο¬ 
ποιηθεί για την κάλυψη εκτάκτων αναγκών των κατοίκων της νήσου 
(μεταφορά ασθενών, τραυματιών κ.λπ.). 

3. Οι πτήσεις προς και από το ελικοδρόμιο θα εκτελούνται σύμφωνα 
με τους νόμους κανονισμούς, διαδικασίες και οδηγίες της Υπηρεσίας 
Πολιτικής Αεροπορίας και ειδικότερα σύμφωνα με τις απαιτήσεις του 
Β.Δ. 313/66 «περί κανονισμού τεχνικής εκμετάλλευσης ελικοπτέρων», 
όπως τροποποιήθηκε και συμπληρώθηκε μεταγενέστερα. 

4. Κάθε παράβαση διατάξεων που ισχύουν για θέματα Αερολιμενι- 
κού. Τελωνειακού καιδασμολογικού ελέγχου, δημόσιας ασφάλειας, 

. Εθνικής Άμυνας και Εναέριας Κυκλοφορίας όπως και κάθε μη σύννομη 
χρησιμοποίηση του υπόψη Ελικοδρομίου βαρύνει απευθείας τον ιδιο¬ 
κτήτη και τον χειριστή του ελικοπτέρου. 

Ειδικά μνημονεύεται η κατά νόμο απαγόρευση της απευθείας από 
και προς το εξωτερικό διακίνηση ελικοπτέρων στην Ελληνική Επικρά¬ 
τεια χωρίς προηγούμενη διέλευση από Διεθνή Αερολιμένα της Χώρας 
για πραγματοποίηση ελέγχων ελευθεροκοινωνίας. 

5. Η εποπτεία, ο έλεγχος και η εν γένει επίβλεψη του ελικοδρομίου 
θα ασκείται από την Υπηρεσία Πολιτικής Αεροπορίας. 

6. Θέματα που ανάγονται στην γενικότερη ασφάλεια των πτήσεων 
στον παραπέρα εξοπλισμό του ελικοδρομίου κ.λπ. θα ρυθμίζονται με 
σχετική έγκριση της Υπηρεσίας Πολιτικής Αεροπορίας. 

7. Οι δαπάνες εξοπλισμού, συντήρησης και λειτουργίας του ελικοδρο¬ 
μίου βαρύνουν τον ιδιοκτήτη. , 

8. Σε περίπτωση που για οποιονδήποτε λόγο διακοπεί η χρήση του 
ελικοδρομίου, αυτό δεν θα καταστραφεί χωρίς ειδική άδεια της Υπηρε¬ 
σίας Πολιτικής Αεροπορίας. 

Κάθε αλλαγή στα βασικά χαρακτηριστικά του ελικοδρομίου θα γνω¬ 
στοποιείται στην Υ.Π.Α. 

9. Προκειμένου να τεθεί σε λειτουργία το ελικοδρόμιο θα πρέπει να 
τοποθετηθεί το ανεμούριο και να εξοπλισθεί με τα απαιτοΰμενα πυρο¬ 
σβεστικά μέσα της Κατηγορίας Η2 στην οποία ανήκει: 

- Συγκεκριμένα στο ελικοδρόμιο απαιτούνται 1.000 λίτρα νερά για 
παραγωγή αφρού ΑΡΓΕ ή ΡΕϋΟΚΟΡΚΟΤΕΙΝ με παροχή 500 λίτρων 
ανά λεπτό και 45 κιλά ξηρά χημική σκόνη ή ΗΑΙ.ΟΝ5. 

10. Η ημερομηνία έναρξης λειτουργίας θα καθορισθεί δια εκδόσεως 
σχετικής Αεροναυτικής αγγελίας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 28 Σεπτεμβρίου 1989 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Αριθ. Πρωτ. 18991 (13) 

Ψήφιση του ΟΕΥ του Κ.Α.Π.Η. Κοινότητας Μελισσίων Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 1188/81 «περί κυρώσεως του Κώδικος περί 
καταστάσεως προσωπικού ΟΤΑ και του Ν. 1586/86 «περί βαθμολογι¬ 
κής διάρθρωσης των θέσεων του Δημοσίου Νομικού Προσώπου Δημο¬ 
σίου Δικαίου και των Ο.Τ.Α. και άλλλες διατάξεις» και των Π.Δ/των 
76/85 και 37α/1987. 

2. Την 24/1989 απόφαση του Διοικητικού Συμβουλίου του ΚΑΠΗ 
Κοινότητας Μελισσιού. 

3. Την σύμφωνη γνωμοδότηση του Κοινοτικού Συμβουλίου Μελισ- 
σίων που διατυπώθηκε στην 220/1989 απόφαση του. 

4. Την σύμφωνη γνωμοδότηση του Υπηρεσιακού Συμβουλίου του 
άρθρου 14 παρ. 9 του Ν. 1586/66 που διατυπώθηκε στο 3/9.6.1989 
πρακτικό του, τα λοιπά στοιχεία του φακέλου αποφασίζουμε: 

Εγκρίνουμε την 24/1989 απόφαση του Δ.Σ. του Κ.Α.Π.Η. Κοινό¬ 
τητας Μελισσιού περί εγκρίσεως Οργανισμού Εσωτερικής υπηρεσίας 
αυτού που έχει ως εξής: 

Άρθρο 1. 

Οι υπηρεσίες του Κ.Α.Π.Η. Κοινότητας Μελισσίων περιλαμβάνουν τα 
κατωτέρω μη αυτοτελή γραφεία. 

Α. Διοικητική υπηρεσία: 

α) Γραφείο Κοινωνικής πρόνοιας. 

Β. Υγειονομική Υπηρεσία. 

α) Γραφείο Φυσικοθεραπείας. 

β) Γραφείο Εργοθεραπείας. 

γ) Γραφείο Επισκεπτηρίου αδελφών Νοσοκόμων. 

δ) Γραφείο Οικογενειακών βοηθών. 

Άρθρο 2. 

Οι θέσεις του προσωπικού του Κ.Α.Π.Η. Κοινότητας Μελισσίων 
διαρθρώνονται ως ακολούθως: 

ΚΑΤΗΓΟΡΙΑ ΤΕ. . 

Μια θέση κλάδου ΤΕ2 Κοινωνικών Λειτουργών. 

Μια θέση κλάδου ΤΕ6 Επισκεπτριών αδελφών νοσοκόμων. 

Μια θέση κλάδου ΤΕ10 Φυσικοθεραπευτών. 

Μια θέση κλάδου ΤΕ18 Εργοθεραπευτών. 

ΚΑΤΗΓΟΡΙΑ ΥΕ. 

Μια θέση κλάδου ΥΕ15 οικογενειακών βοηθών Προσωπικό με 


σχέση Εργασίας Ιδιωτικού Δικαίου Αορίστου Χρόνου Περιωρισμένης 
Απασχόλησης. 

Μια θέση καθαρίστριας μερικής απασχόλησης με τρεις ώρες εργα¬ 
σίας επί πέντε ημέρες την εβδομάδα. 

Άρθρο 3. 

Πρόσληψη - προσόντα - αρμοδιότητες καθήκοντα προσωπικού. 

Ο τρόπος πρόσληψης και τα τυπικά προσόντα του μονίμου προσωπι¬ 
κού ρυθμίζονται από τις κείμενες διατάξεις. 

Τα καθήκοντα, τους περιορισμούς, το χρόνο εργασίας, την αστική ευ¬ 
θύνη, τα δικαιώματα, τις άδειες, τις μεταβολές υπηρεσιακής κατάστα- 
σης, τις ηθικές αμοιβές τα πειθαρχικά αδικήματα, τις ποινές, τη λύση 
της υπαλληλικής σχέσης, την ιατροφαρμακευτική και νοσοκομειακή πε¬ 
ρίθαλψη υπαλλήλων, που προβλέπονται από τον Οργανισμό αυτό ρυθμί¬ 
ζονται από τις εκάστοτε ισχύουσες διατάξεις. 

Οι αρμοδιότητες του προσωπικού είναι οι κατωτέρω: 

Γενική Διοικητική ευθύνη της εύρυθμης λειτουργίας του ΚΑΠΗ έχει 
ο Κοινωνικός Λειτουργός ο οποίος: , 

α. Συνεργάζεται με τα μέλη με σκοπό να συμβάλλουν στην αντιμετώ¬ 
πιση τυχόν ψυχολογικών, ατομικών ή οικογενειακών προβλημάτων, 
σεβόμενος την προσωπικότητα, την αξιοπρέπεια και τα δικαιώματα του 
μέλους. 

β. Συνεργάζεται με το υπόλοιπο προσωπικό του Κέντρου και έχει την 
Διοικητική ευθύνη της εύρυθμης λειτουργίας των Υπηρεσιών του Κέ¬ 
ντρου (δηλαδή του ιατρείου, φυσικοθεραπευτηρίου και των άλλων ειδι¬ 
κοτήτων) που αποσκοπούν στην καλύτερη εξυπηρέτηση των προστατευ- 
ομένων μελών. 

γ. Συνεργάζεται με την Διοίκηση του Κέντρου και έχει την ευθύνη για 
την Οργάνωση, Εκπαίδευση και αξιοποίηση των εθελοντών καθώς και 
την Διοικητική παρακολούθηση της πάρακτικής άσκησης των σπουδα¬ 
στών των Σχολών Κοινωνικής εργασίας και άλλων σπουδαστών των 
παραϊατρικών επαγγελμάτων που τυχόν θα εκπαιδεύονται στο κέντρο. 

δ. Έχει την ευθύνη της επικοινωνίας με τους τοπικούς παράγοντες 
της περιοχής και της Κοινότητας που λειτουργεί το κέντρο με σκοπό την 
διαφώτιση και συμμετοχή στο πρόγραμμα. 

ε. Οργανώνει σύμφωνα με το εγκεκριμένο πρόγραμμα τις διάφορες 
εκδηλώσεις, ψυχαγωγικές, μορφωτικές κ.λπ. του Κέντρου στα πλαίσια 
της καλής συνεργασίας με τους δυμότες ή ιδιώτες εθελοντές εφ’ όσον 
υπάρχουν ή στα μέλη και γενικά αντιμετωπίζει κάθε έκτακτο θέμα που 
αφορά την λειτουργία του Κέντρου. 

Στο ιατρείο του Κέντρου υπηρετεί η Επισκέπτρια Αδελφή Νοσοκόμος 
της οποίας το έργο είναι το εξής: 

α. Βοηθά τον ιατρό της ημέρες και τις ώρες που λειτουργεί το ιατρείο, 
β. Μαζί με τον ιατρό έχει την ευθύνη για την φύλαξη και διαχείρηση 
του φαρμακευτικού και υγειονομικού υλικού του Κέντρου. 

γ) Επισκέπτεται με εντολή του ιατρού τα μέλη στο σπίτι τους και πα¬ 
ρέχει νοσηλετικές φροντίδες και οδηγίες. 

δ) Επισημαίνει τις περιπτώσεις των μελών που χρειάζονται οδηγίες 
και παρέχει πληροφορίες σχετικά με θέματα ατομικής και δημόσιας 
υγείας. 

Ο Φυσικοθεραπευτής ύστερα από γραπτή εντολή του ιατρού, εφαρμό¬ 
ζει φυσιοθεραπευτική αγωγή στα μέλη του Κέντρου που έχουν ανάγκη 
από αυτή. 

Φυσιοθεραπευτική αγωγή μπορεί να εκτελεσθεί στο σπίτι των με¬ 
λών σ’ έκτακτες και ειδικές ανάγκες που κρίνει ο ιατρός. 

Ο Εργοθεραπευτής έχει ως έργο του τη δραστηριοποίηση και αξιο¬ 
ποίηση και δημιουργική απασχόληση του μέλους και παραγωγικό έργο 
με σκοπό και οικονομική του ενίσχυση. 

Επίσης βοηθά το μέλος στην άσκηση για αυτοεξυπηρέτηση και στην 
ανάπτυξη ειδικών ενδιαφερόντων. 

Ο Εργοθεραπευτής μπορεί να παρέχει τις υπηρεσίες του και στο σπίτι 
του μέλους όταν υπάρχει ειδική ανάγκη γι’ αυτό. 

1. Οικογενειακή βοηθός προσφέρει τις υπηρεσίες της κυρίως στο 
σπίτι των μελών για τις περιπτώσεις που ζούν μόνοι τούς και έχουν 

ιδιαίτερες ανάγκες βοήθειας, 

Η βοήθεια συνίσταται στην παροχή υπηρεσιών μέσα στο σπίτι όπως 
είναι το ελαφρό μαγείρεμα, καθαριότητα προμήθεια τροφίμων και διά¬ 
φορες άλλες μικροεξυπηρετήσεις έξω από το σπίτι. 

Επίσης μεριμνά για την καθαριότητα και τον ευπρεπισμό όλων των 
χώρων του ΚΑΓΙΗ. 

Άρθρο 4. 

Διεξαγωγή της γραφικής Υπηρεσίας. 

Για την διεξαγωγή της εν γένει γραφικής υπηρεσίας του Κέντρου 
όπως την τήρηση πρωτοκόλλου αλληλογραφίας των πρακτικών του 
Διοικητικού Συμβουλίου, την Διαχείρησης του Κέντρου, είναι δυνατόν 
ύστερα από σχετική απόφαση του Προέδρου του Διοικητικού Συμβου¬ 
λίου του ΚΑΠΗ τα καθήκοντα ειδικού Γραμματέα του Νομικού Προσώ¬ 
που να ανατίθενται σε τακτικό υπάλληλο της Κοινότητας Μελισσίων. 

Το ΚΑΠΗ της Κοινότητας μπορεί να χρησιμοποιηθεί σαν Κέντρο 
πρακτικής εξάσκησης σπουδαστών σχολών Κοινωνικής Εργασίας κα¬ 
θώς επίσης και σπουδαστών παρ’ ιατρικών επαγγελμάτων. 

Κάθε τυχόν εθελοντικό προσωπικό ανεξαρτήτου ειδικότητας τίθενται 
στη διάθεση του Κοινωνικού Λειτουργού ο οποίος δραστηριοποιεί και 
χρησιμοποιεί το προσωπικό αυτό σύμφωνα με τις γνώσεις που διαθέτει, 
τις ικανότητες του σε συνδιασμό με τις ανάγκες του Κέντρου και των με¬ 
λών αυτού. 

Η απόφαση αυτή να δημοσιευθεί στην Εφημερίδα. της Κυβερνή- 
σεως. 

Αγ. Παρασκευή, 18 Ιουλίου 1989 

Ο Νομαρχών Διευθυντής 
ΔΗΜΗΤΡΙΟΣ ΜΑΝΙΑΤΑΚΟΣ 


Αριθ. 31189 (14) 

Τροποποίηση και προσαρμογή του Οργανισμού Εσωτερικής Υπηρεσίας 

της Κοινότητας Περιβολακίου Ν. Θεσσαλονίκης στις διατάξεις του 

Ν. 1586/86. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 2,12, και 320 του Ν. 1188/81, 5 και 
10 του Ν. 1476/1984. 

2. Τις διατάξεις του Ν. 1586/86 και του Π.Δ. 37α/87. 

3. Την σύμφωνη γνωμοδότηση του Υπηρεσιακού Συμβουλίου του 

άρθρου 14 Ν. 1586/86 που διατυπώθηκε στο αριθ. 3./18.7.89 πρα¬ 
κτικό θέμα (220). ' , 

4. Την αριθ. 11/89 απόφαση του Κοινοτικού Συμβουλίου, Πέριβο- 
λακίου που αφορά τροποποίηση και πρασαρμογή του Οργανισμού Εσω¬ 
τερικής Υπηρεσίας της Κοινότητας, στις διατάξεις του Ν. 1586/86). 

5. Τις διατάξεις του άρθρου 153 του Δ.Κ.Κ. (ΐί.Δ. 76/85). 

6. Τις 53560/6.8.86, 75643/16.1.87 και 27111/13.7.87 
εγκυκλίους Υπουργείου Εσωτερικών, αποφασίζουμε: 

Εγκρίνουμε την αριθ. 11 /89 απόφαση του Κοινοτικού Συμβουλίου 
Περιβολακίου η οποία αφορά τροποποίηση και προσαρμογή του Ορ¬ 
γανισμού Εσωτερικής Υπηρεσίας της Κοινότητας, στις διατάξεις του Ν. 
1586/86. όπως αναλυτικά ορίζεται σ’ αυτή, ώστε η διάρθρωση και 
διαβάθμιση των υπηρεσιών της Κοινότητάς να έχει ως εξής: 

«Γραμματεία» με τις εξής θέσεις: 

ΜΟΝΙΜΟ ΠΡΟΣΩΠΙΚΟ 

Διοικητικό Προσωπικό 

1. Κατηγορία Δ.Ε.. 

α. Κλάδος ΔΕΙ Διοικητικού Μία (1) θέση με βαθμούς Γ-Α. ! 

2. Κατηγορία Υ.Ε. 

Κλάδος ΥΕ16 Εργατών Γενικά: Μία (1) θέση με βαθμούς Δ-Γ. 

Μοναδικός προϊστάμενος της υπηρεσίας είναι ο Πρόεδρος της Κοινότητας. 

Η απόφαση αυτή να δημοσιευθεί στην Εφημερίδα της Κυβέρνησης 
(τεύχος Β') σύμφωνα με τις διατάξεις του άρθρ.; 12 τού Ν. 1188/81. 

Θεσσαλονίκη, 21 Σεπτεμβρίου· 1989 
Με εντολή Νομάρχη 
Ο Διευθυντής 
X. ΡΙΖΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 



* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» » 

. - » 

Β' 

» 

10.000 

Υ) 

» » 

» 

Γ' 

» 

4.000 

δ) 

» » 

» 

Δ' 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. 

» 

4.000 

ζ) 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ.& Βιομ. Ιδ. 

» 

5.000 

θ) 

» » 

» 

Αν. Ειδικού Δικαστηρίου 

» 

1.000 

') 

» » 

» 

Α.Ε. &Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















